paragraph_text: U lipnju 1918. Miaskowski je imenovan načelnikom stožera VII. pričuvnog korpusa pod zapovjedništvom Arthura von Lindequista s kojim sudjeluje u borbama oko Reimsa. U kolovozu postaje načelnikom stožera 3. armije zamijenivši na tom mjestu Willija von Klewitza. Međutim, na navedenom mjestu ne ostaje dugo jer je već početkom rujna imenovan načelnikom stožera XI. korpusa. Niti navedenu dužnost nije dugo obnašao jer je krajem rujna imenovan načelnikom stožera 2. armije kojom je zapovijedao Adolph von Carlowitz. Na navedenoj dužnosti dočekuje i kraj rata.